MUNICIPIUL CRAIOVA

CONSILIUL LOCAL AL MUNICIPIULUI CRAIOVA

         HOTĂRÂREA NR.124
privind modificarea Hotărârii Consiliului Local al Municipiului Craiova nr.56/2018 referitoare la aprobarea cuantumului chiriei aferentă locuinţelor pentru tineri destinate închirierii, realizate de Agenţia Naţională pentru Locuinţe în Municipiul Craiova, valabilă pentru anul 2018 și respectiv a sumelor cu titlu de recuperare investiţie, ce se vor vira Agenţiei Naţionale pentru Locuinţe în anul 2018
    Consiliul Local al Municipiului Craiova întrunit în şedinţa ordinară din  data de 29.03.2018;

Având în vedere raportul nr.45660/2018 al Direcţiei Fond Locativ şi Control Asociaţii de Proprietari prin care se propune modificarea Hotărârii Consiliului Local al Municipiului Craiova nr.56/2018 referitoare la aprobarea cuantumului chiriei aferentă locuinţelor pentru tineri destinate închirierii, realizate de Agenţia Naţională pentru Locuinţe în Municipiul Craiova, valabilă pentru anul 2018 și respectiv a sumelor cu titlu de recuperare investiţie, ce se vor vira Agenţiei Naţionale pentru Locuinţe în anul 2018 şi rapoartele comisiilor de specialitate ale Consiliului Local al Municipiului Craiova;


În conformitate cu prevederile Legii nr.152/1998 privind înfiinţarea Agenţiei Naţionale pentru Locuinţe, modificată şi completată prin Ordonanţa de Urgenţă a Guvernului nr.30/2017 şi Hotărârii Guvernului nr.962/2001privind aprobarea Normelor metodologice pentru punerea în aplicarea a prevederilor Legii nr.152/1998;
În temeiul art.36 alin.2 lit. d, coroborat cu alin.6 lit. a, pct.17 şi art.45 alin.1, art.61 alin.2 şi art.115 alin.1, lit.b din din Legea nr.215/2001, republicată, privind administraţia publică locală;
hotărĂŞte:

Art.l. Se aprobă cuantumul chiriei aferentă locuinţelor pentru tineri destinate închirierii, realizate de Agenţia Naţională pentru Locuinţe în municipiul Craiova, valabilă pentru anul 2018, aplicabilă titularilor contractelor de închiriere prelungite sau încheiate, începând cu data de 31 iulie 2015, conform anexei nr.1 care face parte integrantă din prezenta hotărâre.
Art.2. Se aprobă cuantumul sumelor reprezentând recuperarea investiţiei din cuantumul chiriei, ce se vor vira în contul Agenţiei Naţionale pentru Locuinţe în anul 2018, pentru  titularii contractelor de închiriere prelungite sau încheiate, începând cu data de 31 iulie 2015, conform anexei nr.2 care face parte integrantă din prezenta hotărâre.

Art.3. La data intrării în vigoare a prezentei hotărâri, se modifică în mod corespunzător  pozițiile 39, 46, 58, 66, 75, 104, 116, 144, 147, 161, 193, 195, 252, 253, 276, 281, 300, 328, 347, 351, 358, 360 din anexele nr.1 și 2 la Hotărârea Consiliului Local al Municipiului Craiova nr.56/2018.
Art.4. Se împuterniceşte Primarul Municipiului Craiova să încheie acte adiţionale la contractele de închiriere prevăzute la art.1 și 2 din prezenta hotărâre.

Art.5. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Fond Locativ şi Control Asociaţii de Proprietari vor aduce la îndeplinire prevederile prezentei hotărâri.

